ବଲିଉଡକୁ ଦୋ ଗଜ ଜମିନ କେ ନିଚେ, ଦରବାଜା, ପୁରାନା ମନ୍ଦିର, ୱିରାନା, ପୁରାନୀ ହବେଲୀ, ତହଖାନା ପରି ଅନେକ ପ୍ରସିଦ୍ଧ ହରର ଫିଲ୍ମ ଦେଇଥିବା ନିର୍ଦ୍ଦେଶକ ଶ୍ୟାମ ରାମସେଙ୍କ ନିଧମ ହୋଇଯାଇଛି । ୬୭ ବର୍ଷୀୟ ଶ୍ୟାମ ରାମସେ ନିମୋନିଆ ରୋଗରେ ପିଡିତ ଥିଲେ । ରିପୋର୍ଟ ଅନୁସାରେ ଶ୍ୟାମ ରାମସେଙ୍କ ସ୍ୱାସ୍ଥ୍ୟ ମଙ୍ଗଳବାର ରାତିରେ ଖୁବ ବିଗିଡି ଯାଇଥିଲା । ଏହା ପରେ ତାଙ୍କୁ କୋକିଳାବେନ ଧିରୁଭାଇ ଅମ୍ବାନୀ ହସ୍ପିଟାଲରେ ଭର୍ତ୍ତି କରାଯାଇଥିଲା ମାତ୍ର ସେଠାରେ ତାଙ୍କର ମୃତ୍ୟୁ ହୋଇଯାଇଛି ।
ଖବର ଅନୁସାରେ ମୁମ୍ବାଇର ବେଲେ ପାର୍ଲେ ଶ୍ମାଶାନ ଗୃହରେ ଆଜି ତାଙ୍କର ଅନ୍ତିମ ସଂସ୍କାର କରାଯିବ । ଶ୍ୟାମ ରାମସେଙ୍କ ପରିବାରରେ ତାଙ୍କର ଦୁଇଟି ଝିଅ ସାଶା ଏବଂ ନମ୍ରତା ଅଛନ୍ତି । ନିଜର ହରର ଫିଲ୍ମ ପାଇଁ ସେ ବଲିଉଡରେ ଏକ ସ୍ୱତନ୍ତ୍ର ପରିଚୟ ସୃଷ୍ଟି କରିଥିଲେ । ରାମସେ ବ୍ରଦର୍ସ ୧୯୭୦ ଏବଂ ୧୯୮୦ ଦଶକରେ କମ ବଡେଜଟରେ ହରର ଫିଲ୍ମ ନିର୍ମାଣ କରିଥିଲେ ଏବଂ ଏହା ଦର୍ଶକଙ୍କୁ ଖୁବ ପସନ୍ଦ ଆସିଥିଲା ।
କହିରଖୁଛୁ ଯେ, ଶ୍ୟାମ ରାମସେ ୧୯୮୮ରେ ରିଲିଜ ହୋଇଥିବା ନିଜର ହିଟ ହରର ଫିଲ୍ମ 'ୱିରାନା' ସିକ୍ୱଲ ନିର୍ମାଣ କରିବା ପାଇଁ ପ୍ରସ୍ତୁତି ଆରମ୍ଭ କରିଥିଲେ । କିନ୍ତୁ ଏହା ପୂରଣ ହୋଇପାରିଲା ନାହିଁ ।
